אופליה שטראל

אופליה שטראל (7 בספטמבר 1940 – 4 באפריל 2022) הייתה שחקנית קולנוע ותיאטרון ישראלית. זוכת פרס כינור דוד. שטראל נולדה בעיירה קטונה במערב מולדובה. בגיל 15 החלה להופיע בתיאטרון היהודי בבוקרשט והשתתפה גם בסרטים. לאחר שעשתה שורה ארוכה של תפקידים עלתה לישראל בשנת 1964. בשנת 1965 השתתפה לראשונה בהצגה "בלוז למיסטר צ'ארלי" בתיאטרון הבימה, ואחרי כן שיחקה בהצגות, "נשפי פרץ", "אנה פרנק", "גע בי בגעגועים", "השקיעה", "קארין", "מלאך השלג", "חברות", "הקוסם מלובלין", ועוד. בשנת 1971 כיכבה בסרט האימה הישראלי הראשון, "המלאך היה שטן", בבימויו של משה גז, שיצא לאקרנים בשנת 1976. בשנת 1978 השתתפה בסרט "אסקימו לימון" בתפקיד "סטלה המגמרת", תפקיד עליו קיבלה את פרס כינור דוד לשנת 1979. להערכתה, תפקידה כ"סטלה המגמרת" פגע קשות בקריירת המשחק שלה. למרות זאת, היא לא מתחרטת על משחקה בסרט זה: "למה שאתחרט? 'אסקימו לימון' זה סרט שאנשים אהבו. הוא מכר שלושה מיליון כרטיס, וזה כשהיו כאן ארבעה מיליון אנשים. אהבו אותו ואהבו גם את הדמות שלי, הקהל מת על סטלה המגמרת. עד היום אני יכולה לקבל הנחות אם רק אבוא לחנויות ואגיד שאני סטלה המגמרת, אבל אני אשה תרבותית מכדי לעשות דבר כזה". בשנים שאחרי כן השתתפה בסרטים "רובה חוליות", "סוף שבוע מטורף", "הקוסם מלובלין", "טעות במספר" לצידם של זאב רווח ושייקה אופיר, "לא לעלות יותר" לצד זאב רווח, "האינסטלטור" לצד טוביה צפיר, ובסרט המתיחות הראשון בישראל "ישראלים מצחיקים". בשנים 1983–1990 שיחקה בהצגות יחיד "נשים וזמנים קשים", "גן עדן" ו"הפילגש" וכן השתתפה בהצגות "בדלתיים סגורות", "כלאדם" (1984), "נשים בתיאטרון" (1986), "קין הענק" ועוד. בשנת 1997 שיחקה בסדרה "שמש" בתור אמו של נחום שמש. בשנת 2006 הופיעה בהצגת יחיד בשם "סיפורי אופליה", שבה תיארה את ילדותה והתפקידים השונים שגילמה בתיאטרון ובקולנוע. בשנת 2011 השתתפה בסרט התיעודי "לאן נעלם משה גז" בבימויו של אבידע ליבני. במהלך הסרט, המתעד את חיפושו של ליבני אחרי במאי "המלאך היה שטן" חושפת שטראל את התחושות שליוו אותה במהלך צילומי הסרט, ולאורך השנים שחלפו מאז. שטראל ניהלה את להקת "תיאטרון שוליים". 1996 – ליל הפנינים, אופליה שטראל, קרן הוצאה לאור. קובץ של סיפורים מחייה של המספרת. 1979 – פרס כינור דוד כשחקנית השנה בקולנוע הישראלי, על תפקידה בסרט "אסקימו לימון". שטראל לא נישאה מעולם. משנת 1964 ועד מותה התגוררה ברמת אביב. נפטרה ב-4 באפריל 2022, בגיל 81, ממחלת הסרטן. הסיקריקי (1971) המלאך היה שטן (1976) אסקימו לימון (1978) ישראלים מצחיקים (1978) הקוסם מלובלין (1979) לא לעלות יותר (1979) רובה חוליות (1979) טעות במספר (1979) העיט (1981) סוף שבוע מטורף (1986) האינסטלטור (1986) מוזיקה (1997) שמש (1998) אופליה שטראל, ליל הפנינים, הוצאת קרן, 1996 אופליה שטראל, במיזם "אישים" לתיעוד היצירה הישראלית אופליה שטראל, במסד הנתונים הקולנועיים IMDb (באנגלית) אופליה שטראל, באתר "אידיבי", מאגר הידע העברי לקולנוע ישראלי ועולמי אופליה שטראל, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אופליה שטראל, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ספי קצב, ‏"אני הדמות הטראגית של אסקימו לימון", באתר ‏מאקו‏, 8 ביולי 2010 אבנר שביט‏, אופליה שטראל, סטלה המגמרת: "למרות הכל, לא מתחרטת על 'אסקימו לימון'", באתר וואלה, 4 בנובמבר 2011 יונתן פיחוטקה, לאן נעלמה אופליה שטראל ששיחקה את סטלה ב"אסקימו לימון"?, באתר nana10‏, 4 בנובמבר 2011 יעקב בר-און, ‏פותחת פה לשטן: לאן נעלמה אופליה שטראל, הלא היא "סטלה המגמרת"?, באתר מעריב אונליין, 19 במרץ 2016 וואלה! תרבות‏, השחקנית אופליה שטראל (סטלה מ"אסקימו לימון") מתה בגיל 81, באתר וואלה, 12 באפריל 2022 גיל משעלי, ‏אופליה שטראל, סטלה מ"אסקימו לימון", הלכה לעולמה, באתר ‏מאקו‏, 12 באפריל 2022 ליל הפנינים אופליה שטראל ספרי אוטוביוגרפיה הוצאת קרן, באתר www.booksefer.co.il יעקב בר-און, ‏פותחת פה לשטן: לאן נעלמה אופליה שטראל, הלא היא "סטלה המגמרת"?, באתר מעריב אונליין, 19 במרץ 2016 ספי קצב, ‏"אני הדמות הטראגית של אסקימו לימון", באתר ‏מאקו‏, 8 ביולי 2010 אבנר שביט‏, אופליה שטראל, סטלה המגמרת: "למרות הכל, לא מתחרטת על 'אסקימו לימון'", באתר וואלה, 4 בנובמבר 2011 רן בוקר, השחקנית אופליה שטראל (סטלה מ"אסקימו לימון") הלכה לעולמה בגיל 81, באתר ynet, 12 באפריל 2022